HAL HPT-32 Deepak

**HAL HPT-32 Deepak** () – XX a. aštuntame-devintame dešimtmečiuose Indijos valstybinio aviacijos koncerno HAL () sukurtas propelerinis pirminio mokymo lėktuvas, naudotas Indijos karinių oro pajėgų ir Indijos karinio jūrų laivyno. Orlaivis yra pilnai metalinis vienmotoris žemasparnis monoplanas su fiksuota trirate važiuokle, viena šalia kitos išdėstytomis pilotų sėdynėmis. Orlaivis skirtas pradiniam aerobatikos (aviacijos akrobatikos), navigacijos ir kitų skrydžio įgūdžių mokymui.

Pradinis variantas buvo kuriamas su stūmokliniu varikliu. vėliau sukurta modifikacija HPT-34, varoma turbosraigtiniu varikliu, užtikrinančiu geresnę kuro ekonomiją. Orlaivis pasižymi geru valdymu, piloto klaidų tolerancija.

## Eksploatacijos ypatybės
„Deepak“ naudotas pirminiam mokymui, stebėjimui, ryšiams, taikinių vilkimui. Eksploatacijos metu išryškėjo orlaivio variklio konstrukciniai trūkumai, sąlygoję keletą avarijų, ko išdavoje jo eksploatacija buvo nutraukta.

Nors naudojamas ir baziniams aerobatikos mokymams, orlaivis nėra pritaikytas skrydžiams apsivertus – dėl konstrukcinių ypatybių skrydžio apsivertus laikas ribojamas iki 1 min. Deklaruojama „Deepak“ aerodinaminė kokybė siekia 8,5:1.

Orlaivio eksploatacijos pabaigoje buvo mėginama juose įrengti balistines gelbėjimosi sistemas (lėktuvo parašiutus). Atitinkami konstrukciniai pakeitimai buvo patvirtinti 2010 m. gegužės 16 d. Tai nepadėjo atgaivinti 2009 m. nutrauktos eksploatacijos ir nuo 2013 m. HPT-32 buvo pakeisti šveicariškais Pilatus PC-7 Mk II.

## Avarijos ir incidentai
Eksploatacijos laikotarpiu 17 šio modelio lėktuvų patyrė avarijas, kuriose žuvo 19 pilotų. 2009 m. paskelbtoje Indijos valstybės kontrolieriaus () pažymima, kad šis orlaivis yra „technologiškai pasenęs ir keliantis grėsmę skrydžių saugai“. Po šios ataskaitos buvo paskelbta apie orlaivio eksploatacijos nutraukimą, nors vėliau ji buvo pratęsta ir 2016 m. buvo žinoma apie 114 eksploatuojamų lėktuvų.

Šį lėktuvą Indijos KOP planuoja pakeisti modernesniu mokymuisi skirtu orlaiviu – HAL HTT-40.

## Variantai

; HPT-32
: Bazinis modelis, varomas šešių cilindrų horizontaliu opoziciniu varikliu Textron Lycoming EIO-540-D4B5.
; HTT-34
: Modelis su turbosraigtiniu varikliu, varomas 420 AG (310 kW) galios varikliu Allison 250-B17D. Pirmas skrydis – 1984 m. birželio 17 d.

## Operatoriai

;  

* Indijos karinės oro pajėgos (Bhāratīya Vāyu Senā) – 134 vnt.
* Indijos karinis jūrų laivynas – 8 vnt.

## Techniniai duomenys (HPT-32)
*Duomeys iš* Jane’s Aircraft Recognition Guide

**Bendrosios charakteristikos**

* **[[Įgula]]:** 2: studentas, instruktorius
* **Ilgis:** 7,7 m
* **[[Sparno mojis]]:** 9,5 m
* **Aukštis:** 2,9 m
* **Sparno plotas:** 15,0 m²
* **[[Svoris]]:**
** **[[Tuščios transporto priemonės svoris|tuščio]]:** 1 034 kg
** **[[maksimalus kilimo svoris]]:** 1 322 kg
* **Jėgainė:** 1 stūmoklinis variklis „Lycoming AEO-540-D4B5“, išvystantis 260 AG (194 kW) galią

**Skrydžio duomenys**

* **Maksimalus greitis:** 175 mylios per valandą (281 km/h)
* **Skrydžio nuotolis:** 755 jūrmylės (1 400 km)
* **[[Skrydžio lubos]]:** (18 045 pėdų)
* **Kilimo greitis:** (1100 pėdų/min)

**Ginkluotė**

Keturi pakabos taškai; 255 kg svorio kovinė apkrova; gondolos kulkosvaidžiams; bombos; nevaldomos raketos.

## Taip pat žr
Susijusios HAL konstrukcijos:

* HAL HTT-40
* HAL HUL-26 Pushpak
* HAL HT-2

Panašūs arba panašios paskirties orlaiviai:

* Pilatus P-3
* Beechcraft T-34 Mentor
* PAC CT/4 Airtrainer
* North American T-28 Trojan

## Išnašos

## Literatūra
* Lambert, Mark, ed. (1990). *Jane’s All the World’s Aircraft 1990–91*. Coulsdon, UK: Jane’s Defence Data. ISBN 0-7106-0908-6
* Taylor, Michael J. H. (1996). **. London, England: Brassey’s. ISBN 1-85753-198-1
* Taylor, M.J.H. (ed,). *Brassey’s World Aircraft Systems Directory 1999/2000 Edition*. London: Brassey’s, 1999. ISBN 1-85753-245-7.